ยายอายุ 85 ปีมีอาการบวมแดงที่ก้นกบ แกนอนติดเตียงใส่ผ้าอ้อมตั้งแต่้ 06.00-17.00 น.ทุกวันมาเป็นเวลา 1 ปี ทานอาหารเองได้ เดินเองไม่ได้ต้องประคองเดิน ตอนนี้ตรวจดูที่นอนจะแข็งไม่นุ่มแล้ว อาการบวมแดงที่ก้นพึ่งเป็นเมื่อเช้านี้ มียาทาหรือยากินอะไรบ้างครับที่จะบรรเทาอาการดังกล่าวได้ ช่วยแนะนำวิธีดูแลด้วยครับ อีกข้อครับเวลาแกหลับจะกรนเสียงดังมาก จะเป็นอาการหายใจทางปาก ขอคำปรึกษาด้วยครับ ขอบครับ
 การที่ต้องนอนติดเตียงนานๆ ทำให้เลือดไปเลี้ยงผิวหนังได้ไม่เต็มที่ นานเข้าจะเกิดอาการเนื้อตายบริเวณทีมีต้องรับน้ำหนัก ที่พบมากที่สุดคือก้นกบ ทางแก้ ต้องพยายามให้ลุกนั่งบ้าง เปลี่ยนพลิกตัวตะแคงตัว ไม่ใหมี น้ำหนักเกินอ้วนมาก ไม่ให้มีความชื้นแฉะรอบๆก้นกบ ผ้าปูที่นอนต้องไม่ยับย่น ควรเรียบเสมอกันตลอด ต้องรักษาสภาวะโภชนาการให้มี การทานอาหารโปรตีนที่มากพอต่อความต้องการของร่างกาย ห้ามเปื้อนฉี่หรือ อุจจาระบริเวณก้นกบ การใส่ pampurse จะทำให้อับชื้นได้ง่าย ควรโรยแป้งฝุ่นบ้าง หาแผ่นซิลิโคนรองอีกชั้น ถ้าเป็นไปได้ควรซื้อเตียงลมให้ยายนอน จะได้ไม่เกิดแผลกดทับ ยากินโดยตรงไม่มี แต่ยาที่ใช้ควรหาซื้อที่ รพ หรือร้านขายยาขนาดใหญ่ ชื่อ สามัญว่า Zinc paste เป็นครีมขาวๆจะช่วยสมานแผลได้ดี ทาตรงก้นกบ ห้ามให้ใช้ห่วงยางรองนั่งส่วนการที่ยายกรนหนักเสียงดัง เกิดจากลิ้นไก่เข้าไปขวางทางเดินหายใจ ควรนอนยกหัวสูงเล็กน้อย ลดความอ้วน เพื่อไม่ให้ลิ้นไก่ตก นอนตะแคงให้มากที่สุด ถ้ามีอาการมาก ทำให้เกิดโรคแทรกซ้อนอื่นๆ ควรใส่ C pap เป็นหน้ากาก ออกซิเจนเพื่อให้สมองไม่ขาดออกซิเจน